|  |
| --- |
| Sendt pr. e-mail til Email |
|
|
|
|
|
|

# 

# Høringsbrev til Bekendtgørelse om udgiftsfordeling i kryds, vejbidrag, tankanlæg langs offentlige veje og konkurrenceudsættelse

Vejdirektoratet sender hermed udkast til bekendtgørelse om udgiftsfordeling i kryds, vejbidrag, tankanlæg langs offentlige veje og konkurrenceudsættelse i høring.

Bekendtgørelsen fastsætter nærmere bestemmelser om udgiftsfordeling i vejkryds med flere vejmyndigheder, vejbidrag, tankanlæg langs offentlige veje og (undtagelser for bestemmelserne om) konkurrenceudsættelse af arbejder på offentlige veje og private fællesveje, som udføres ved vejmyndigheden for grundejernes regning.

Udkastet viderefører i moderniseret sproglig form og med ganske ændringer bestemmelserne i pkt. 7 i vejlovscirkulæret fra 1985 om fordeling af udgifter til vejforanstaltninger i vejkryds mellem to eller flere veje under forskellige vejmyndigheder.

Udkastet viderefører i moderniseret sproglig form og med få indholdsmæssige ændringer bestemmelser i lov om grundejerbidrag til offentlige veje (vejbidragsloven) for så vidt angår afdragsordninger, aconto-betaling og udsættelse med betaling af vejbidraget.

Udkastet viderefører i moderniseret for og med få indholdsmæssige ændringer, der skyldes den udtrykkelige omtale af anlæg til levering af andre former for fremføringsmidler, de gældende bestemmelser i pkt. 54 i vejlovscirkulæret.

Bestemmelserne i vejlovens § 137, stk. 1, og privatvejslovens § 99a, stk. 1, om, hvornår et påbudt arbejde vedrørende en offentlig vej eller en privat fællesvej ikke skal konkurrenceudsættes, er nye. Formålet med bestemmelserne er at sikre, at arbejder, som vejmyndigheden lader udføre for borgernes regning, skal konkurrenceudsættes.

Høringsperioden fastsættes til 4 uger, og bekendtgørelsen forventes at kunne træde i kraft den 1. december 2015.

Venlig hilsen

Søren Peter Kongsted

Fuldmægtig